## Izmjene i dopune Metodologije za pružanje usluga uravnoteženja električne energije u elektroenergetskom sustavu

### NN 94/2010 (30.7.2010.), Izmjene i dopune Metodologije za pružanje usluga uravnoteženja električne energije u elektroenergetskom sustavu

HRVATSKA ENERGETSKA REGULATORNA AGENCIJA

2632

Na temelju članka 11. stavka 1. podstavka 3. Zakona o regulaciji energetskih djelatnosti (»Narodne novine«, broj 177/04 i 76/07), Upravno vijeće Hrvatske energetske regulatorne agencije na sjednici održanoj 29. srpnja 2010. donijelo je

IZMJENE I DOPUNE

METODOLOGIJE ZA PRUŽANJE USLUGA URAVNOTEŽENJA ELEKTRIČNE ENERGIJE U ELEKTROENERGETSKOM SUSTAVU

Članak 1.

U Metodologiji za pružanje usluga uravnoteženja električne energije u elektroenergetskom sustavu (»Narodne novine«, broj 133/06, 90/08 i 70/09) članak 2. mijenja se i glasi:

»Izrazi koji se koriste u ovoj Metodologiji imaju značenja utvrđena Zakonom o energiji (»Narodne novine«, broj 68/01, 177/04, 76/07 i 152/08), Zakonom o tržištu električne energije (»Narodne novine«, broj 177/04, 76/07 i 152/08) i Zakonom o regulaciji energetskih djelatnosti (»Narodne novine«, broj 177/04 i 76/07) te Općim uvjetima za opskrbu električnom energijom (»Narodne novine«, broj 14/06), Mrežnim pravilima elektroenergetskog sustava (»Narodne novine«, broj 36/06), Pravilima djelovanja tržišta električne energije (»Narodne novine«, broj 135/06), Pravilima o uravnoteženju elektroenergetskog sustava (»Narodne novine«, broj 133/06), Tarifnim sustavom za prijenos električne energije, bez visine tarifnih stavki (»Narodne novine«, broj 143/06 i 26/10) i Tarifnim sustavom za distribuciju električne energije, bez visine tarifnih stavki (»Narodne novine«, broj 143/06 i 26/10).«

Članak 2.

U članku 8. stavci 2. i 3. mijenjaju se i glase:

»(2) Jedinična cijena električne energije uravnoteženja za obračun električne energije povlaštenim kupcima iz kategorije poduzetništvo na niskom naponu, tarifni model Plavi i tarifrni model Žuti koji nisu u propisanom roku pronašli svog opskrbljivača jednaka je

![](dodatni/410074.jpg)

gdje su:

k – koeficijent povećanja;

![](dodatni/410075.jpg) – važeća visina tarifne stavke za proizvodnju električne energije za radnu energiju po jedinstvenoj dnevnoj tarifi za kupce iz kategorije kućanstva, tarifni model Plavi, iz Tarifnog sustava za proizvodnju električne energije, s iznimkom za povlaštene kupce, bez visine tarifnih stavki,

(3) Jedinične cijene električne energije uravnoteženja za obračun električne energije povlaštenim kupcima iz kategorije poduzetništvo na niskom naponu, tarifni model Bijeli koji nisu u propisanom roku pronašli svog opskrbljivača jednake su:

![](dodatni/410076.jpg)

![](dodatni/410077.jpg)

gdje su:

k – koeficijent povećanja;

![](dodatni/410078.jpg) – važeća visina tarifne stavke za proizvodnju električne energije za radnu energiju na višoj dnevnoj tarifi za kupce iz kategorije kućanstva, tarifni model Bijeli, iz Tarifnog sustava za proizvodnju električne energije, s iznimkom za povlaštene kupce, bez visine tarifnih stavki;

![](dodatni/410079.jpg) –važeća visina tarifne stavke za proizvodnju električne energije za radnu energiju na nižoj dnevnoj tarifi za kupce iz kategorije kućanstva, tarifni model Bijeli, iz Tarifnog sustava za proizvodnju električne energije, s iznimkom za povlaštene kupce, bez visine tarifnih stavki.«.

Iza stavka 3. dodaju se stavci 4., 5., 6. i 7. koji glase:

»(4) Jedinične cijene električne energije uravnoteženja i radne snage za obračun električne energije i radne snage povlaštenim kupcima iz kategorije poduzetništvo na visokom naponu, poduzetništvo na srednjem naponu i poduzetništvo na niskom naponu, tarifni model Crveni, koji nisu u propisanom roku pronašli svog opskrbljivača određuju se prema izrazima:

![](dodatni/410080.jpg)

za radnu energiju, koju je kupac preuzeo u obračunskom razdoblju kao zbroj preuzetih radnih energija za vrijeme višeg i nižeg dnevnog opterećenja, te

![](dodatni/410081.jpg)

za vršnu radnu snagu, koju je kupac ostvario u obračunskom razdoblju.

(5) Jedinične cijene određene u stavcima 2., 3., i 4. ovoga članka iskazuju se u kunama zaokruženo na dvije decimale.

(6) Za sve povlaštene kupce kategorije poduzetništvo koji nisu u propisanom roku pronašli svog opskrbljivača koeficijent povećanja k iznosi 1,2. Iznimno, u propisanom roku unutar kojeg moraju pronaći novog opskrbljivača, za sve povlaštene kupce kategorije poduzetništvo čiji opskrbljivač prestane s radom, koeficijent k iznosi 1.

(7) Kupci iz stavaka 2., 3. i 4. ovoga članka plaćaju naknadu za opskrbu koja iznosi 35,00 kuna mjesečno.«

Članak 3.

Ove Izmjene i dopune Metodologije objavit će se u »Narodnim novinama«, a stupaju na snagu 1. kolovoza 2010.

Klasa: 310-02/09-01/85

Urbroj: 371-01/10-23

Zagreb. 29. srpnja 2010.

Predsjednik
Upravnog vijeća
mr. sc. Danijel Žamboki, v. r.

Izmjene i dopune, NN 94/2010-2632